L-espert tal-Qorti Godwin Sammut qal li t-trab fin bil-lewn kannella ċar li nstab f'karozza li kienet ta' Adrian Agius, wieħed mill-aħwa ta' Maksar, irriżulta li kien taħlita ta' paracetamol u kaffeina. Tali taħlita tintuża biex titħallat mal-eroina. Dan ħareġ fil-Qorti llum hekk kif kompliet l-kumpilazzjoni tax-xhieda fil-konfront tal-aħwa Adrian u Robert Agius magħrufa bħala Ta' Maksar, Jamie Vella u George Degiorgio, iċ-Ċiniż, dwar l-involviment tagħhom fil-każ tal-assassinju tal-ġurnalista Daphne Caruana Galizia u tal-qtil tal-avukat Carmel Chircop. L-espert Sammut qal li ngħata tliet boroż ta' evidenza li kienu jikkonsistu minn trab suspettat li kien sustanza illeċita. Għall-ewwel kien maħsub li t-trab kien jikkonsisti minn xi eroina wara li sar xi ttestjar fuqu imma wara li saru aktar testijiet irriżulta li ma kien hemm l-ebda traċċi ta' eroina fit-trab. Sammut spjega lill-avukat mill-Uffiċċju tal-Avukat Ġenerali George Camilleri li t-taħlita titpoġġa fl-eroina meta tinbiegħ fis-suq. Ingredjenti komuni f'dawn l-aġenti huma l-paracetamol u l-kaffeina. Iż-żewġ basktijiet oħra kienu jikkonsistu minn 4.08 gramma kokaina li kienet 22% pura, żied jgħid Sammut. Xhieda oħra llum kienu Louis Degabriele f'isem il-Bank of Valletta, rappreżentant tal-GO Plc u inġinier li evalwa l-prezz tal-karozzi tal-akkużati. Ta' Maksar jinsabu akkużati li ħadmu l-bomba li qatlet lill-ġurnalista. Adrian Agius jinsab akkużat li ordna l-qtil ta' Chircop, filwaqt li Vella u Degiorgio allegatament wettqu l-qtil. Vella, flimkien ma' Robert Agius, jinsab akkużat ukoll li pprovda l-bomba li qatlet lil Caruana Galizia fl-2017. F'każ separat, Degiorgio jinsab akkużat li wettaq il-qtil. L-għodwa t-tajba. Insellmulkom għal din il-LIVE blog ta' Newsbook.com.mt. L-avukati William Cuschieri, Alfred Abela u Rene Darmanin huma preżenti fl-awla. Il-Maġistrat Caroline Farrugia Frendo hija preżenti wkoll. L-avukati Therese Comodini Cachia, Jason Azzopardi u Vincent Galea huma fl-awla. L-Avukat Ġenerali George Camilleri u l-Ispetturi tal-Pulizija Shawn Pawney u Wayne Camilleri huma hawn ukoll. "Kemm qed idumu?" tistaqsi l-Maġistrat Farrugia Frendo. Hija tgħid li l-awla ilha 20 minuta tistenna biex l-akkużati jiddaħħlu fl-awla. Il-Qorti tgħid li llum, Louis Degabriele se jkun qed jixhed fuq il-Bank of Valletta flimkien mar-rappreżentant tal-GO Godwin Sammut u inġinier ieħor. Dr Abela jgħid lill-Qorti li ma tkunx problema jekk Dr Degabriele jixhed minflok l-akkużat. George Degiorgio huwa eskortat ġol-awla. Adrian Agius, Robert Agius u Jamie Vella jidħlu fl-awla. Il-Qorti tgħid li x-xhieda ta' Degabriele u d-diskussjoni li tiġi waraja ma tkunx ippubblikata fuq il-midja. L-espert tal-Qorti Godwin Sammut jitla' jixhed. Sammut kien appuntat mill-Maġistrat tal-inkjesta Marseann Farrugia biex janalizza xi oġġetti li kienu suspettati li jikkonsistu minn xi sustanzi illċiti. Hu ġie mogħti tliet dokumenti. Sammut jgħid li normalment, l-eroina tinbiegħ fuq is-suq bil-kaffeina jew paracetamol ġo fiha. Hu jispjega li meta jkollok trab fil-kannella ċar, dan ikun suspettat li jkun eroina. Mit-tests li saru hemm indikazzjoni li dan huwa eroina imma dan ma ġiex konfermat mit-tests ta' wara. Abela jeżamina lix-xhud. "Dawn it-300 gramma mhumiex kontra l-liġi, tajjeb?" Ix-xhud jikkonferma. "4.08 gramma biss mis-sustanza illiċita nstabet u kienet 22% pura" jispjega Sammut li jżid jgħid li dan huwa normali meta tinbiegħ il-kokaina fis-suq. In-Nutar Anthony Bonnici jitla' jixhed fuq il-GO Plc. Hu jispjega li ġie mitlub biex jipprovdi d-dettalji tal-aħħar snin ta' numru telefoniku speċifiku. In-numru kien reġistrat fuq Tubeline LTD ta' Ħal Luqa. Riċentament, minflok in-numru ta' reġistrazzjoni tal-kumpanija kien hemm numru tal-karta tal-identità. Robert Agius imur biex jitkellem mal-avukat tiegħu. In-numru ilu reġistrat mill-2010 u għadu attivat. Dr Camilleri tistaqsi fuq ir-rikordji tat-telefonati u messaġġi li ntbagħtu minn dan in-numru. Ix-xhud jispjega li r-rikordji jinżammu għal sena filwaqt li d-data tal-internet tinżamm għal 6 xhur. Camilleri jistaqsi jekk huwiex normali li numri jkunu reġistrati fl-isem tal-kumpanija. "Mhux dejjem l-istess" jirrispondi x-xhud. Camilleri jistaqsi meta saret il-bidla fir-reġistrazzjoni. Ix-xhud jgħid li saret għall-ħabta ta' Ġunju tal-2020. L-eżaminazzjoni tiegħu hija sospiża sabiex ikun jista' jġib l-evidenza darb' oħra. L-avukati qed jargumentaw fuq ir-relevanza tal-evidenza tax-xhud. L-inġinier jitla' jixhed. Hu ġie mitlub biex jevalwa l-vetturi. Il-valur tagħhom kien madwar €38,000 u €90,000 kull waħda. Abela jistaqsi l-Qorti biex tiġi sottometta waħda mill-applikazzjonijiet li għamel. L-Avukat Ġeneral ma kienx jaf b'dan imma. Abela ssottometta applikazzjoni li għamel ilbieraħ f'isem Adrian Agius. L-applikazzjoni saret dwar il-problema tad-"diżordni pubblika" u Abela jgħid li dejjem qalu li dan ma jistax japplika għal dan il-ġurisdizzjoni. Jirreferi għall-liġi tal-EtCHR, hu jgħid li "Strasburgu dejjem tgħid li l-oġġezzjoni għall-ħelsien mill-arrest tad-diżordni pubblika għandha tkun f'kull liġi domestika". Hu jistqarr li dan mhuwiex il-każ fil-liġi Maltija u li ħadd m'għandu jinżamm taħt arrest preventiv bir-raġuni tad-diżordni pubblika. Abela jitlob għar-referenza Kostituzzjonali. "Ġaladarba din il-kwistjoni tissolva, il-Qorti tkun tista' tiddeċiedi fuq jekk id-diżordni pubblika tkunx biżżejjed biex il-ħelsien mill-arrest ma jingħatax", ikompli jgħid. Il-Qorti tinnota li jekk it-talba tkun konfermata, il-proċeduri jiġu sospiżi sakemm tissolva l-kwistjoni. Il-Qorti ssaqsi għala ma ġiex issottomett każ ad hoc. "Din hija l-proċedura korretta," jisħaq Abela. L-Avukat Camilleri jgħid li l-AG ma taqbilx mad-difiża fuq il-kwistjoni tad-drittijiet tal-bniedem. Hu jargumenta li l-kwistjoni hija fuq il-ħelsien mill-arrest u mhux id-dritt tas-smigħ ġust. "Jeżisti l-element ta' emerġenżà imma l-proċedura tad-difiża se twaqqaf il-każ milli jinstema’, jgħid Camilleri. Hu jirrimarka li d-difiża tista’ tagħmel każ separat mal-Qorti Ċivili. Abela jisħaq li fil-każ ta’ Chircop ġie iddikjarat aktar minn darba li x-xhieda kollha kienu xegħdu. Hu jargumenta li ma tkunx kontro-produttiva jekk il-kumpilazzjoni tieqaf. "Aħna qed nagħmlu referenza għad-digrieti ta’ din il-Qorti," jgħid Abela. Din is-seduta ġiet aġġornata għat-18 ta’ Ottubru tal-2021 f’12pm. Grazzi talli segwejtuna. Il-kumplament tal-jum it-tajjeb.